**Undervisingsopplegg med utgangspunkt i**

***Ungane på Heia - Forteljingar frå barnebøkene til Hans Seland***

***Av Karl Roberg***

*Lærer ved Haumyrheia skole | Kristiansand kommune*

**Målgruppe:** 3-4. årssteg

Etter 4. årssteget skal elevane kunne:[[1]](#footnote-1)

* lese og lytte til fortellinger, eventyr, sangtekster, faktabøker og andre tekster på bokmål og nynorsk og i oversettelse fra samiske og andre språk, og samtale om hva tekstene betyr for eleven
* utforske og samtale om språklig variasjon og mangfold i nærmiljøet

**Bakgrunn for opplegget:** I *Ungane på Heia* blir tre ulike forteljingar frå barnebøkene til Hans Seland (1867–1949) presentert. Alle forteljingane gir eit godt innblikk i klassisk bygdekultur på Sørvestlandet på slutten av 1800-talet. *Prinsesse Gullsko og søstrene hennes* er ei lengre forteljing som gir elevane perspektiv på korleis barn voks opp på bygda på denne tida. Forteljinga gir eit glimrande utgangspunkt for å samanlikne med deira eigen oppvekst. *Dagros og andre dyr* og *Ivar den spake* er korte utdrag frå forteljingar som viser eit bilete av gards- og kystkulturen på Sørvestlandet. Dei kan bidra til å utvide kulturforståinga hos elevane.

I den reviderte læreplanen er det eit auka fokus på kulturforståing, og lesing av skjønnlitteratur skal gi elevane “mulighet til å reflektere over sentrale verdier og moralske spørsmål og bidra til at de får respekt for menneskeverdet og for naturen”. Kjerneområda for norskfaget vektlegg også at tekstane elevane les skal “knyttes både til kulturhistorisk kontekst og til elevenes egen samtid”, og at dei skal ha “kunnskap om dagens språksituasjon i Norge og utforske dens historiske bakgrunn. De skal ha innsikt i sammenhengen mellom språk, kultur og identitet og kunne forstå egen og andres språklige situasjon i Norge”. Her er *Ungane på Heia* ein svært nyttig reiskap.

**Forslag til framgangsmåte:**

Undervisingsopplegget vil vare mellom ein og fem undervisingstimar, avhengig av om læraren ønsker å bruke ein, to eller tre av forteljingane. Dette forslaget til framgangsmåte tek utgangspunkt i at læraren bruker alle tekstane.

Time 1-3:

Læraren introduserer boka kort, og forklarer kva som er kjernen i dei ulike forteljingane. Læraren seier litt om kva som er målet for undervisinga. Her er eit forslag til læringsmål:

* Vi skal lytte til og forstå forteljingar som er skrivne på nynorsk.
* Vi skal kunne snakke om korleis born voks opp på slutten av 1800-talet.
* Vi skal kunne samanlikne korleis folk brukte naturen før med korleis vi bruker naturen i vår tid.
* Vi skal kunne samanlikne korleis forteljemåten har forandra seg frå slutten av 1800-talet til i dag.

Læraren les *Prinsesse Gullsko og søstrene hennes* høgt. Elevane kan gjerne lage ei teikning av motivet i forteljinga. Om *motiv* blir eit for vanskeleg omgrep, kan elevane teikne noko dei liker frå forteljinga. Elevane kan gjerne vise fram teikningane sine etter kvar time, og fortelje kva dei har teikna. Undervegs tek læraren pause i lesinga for å snakke med elevane om forteljinga. Her kjem forslag til spørsmål med ulik vanskegrad som læraren kan stille:

Etter 1. kapittel (s. 13):

* Kva personar handlar forteljinga om?
* Korfor trur de at jentene på Heia likar så godt å høyre historier?
* Korfor trur de at den eine jenta i farens eventyr heiter *prinsesse Gullsko*, medan søstrene hennes heiter *Smørblomsten* og *Tyttebæret*?

Etter 2. kapittel (s. 18):

* Korfor byrja jentene å gråte?
* Kva gjorde at dei blei glade igjen?
* Korfor trur de at Prinsesse Gullsko har så lyst til å dra Smørblomsten og Tyttebæret på kjelken når ho blir stor?

Etter 3. kapittel (s. 21):

* Har de nokon gong leika slik som jentene i forteljinga?

Etter 4. kapittel (s. 24):

* Kva kranglar jentene om?
* Korfor blir dei så glade når dei får vere med på å så gulrøter?

Etter 5. kapittel (s. 27):

* Prinsesse Gullsko kan namnet på mange blomar og fuglar. Kan de nokon?

Etter 7. kapittel (s. 33):

* Korfor trur de at det berre er Prinsesse Gullsko som får vere med i båten?
* Kva bruker dei som fiskestenger?
* Har de fiska aure før? Kva brukte de til å fiske med?

Etter 9. kapittel (s. 42):

* Kva måtte Prinsesse Gullsko lese kvar dag?
* Korfor måtte ho lese denne boka?
* Korfor laga Gullsko så mange fuglereir?
* Korfor måtte Gullsko passe på sauene?

Etter 12. kapittel (s. 52):

* Korfor skulle faren og mora til jentene ut for å skjære torv?
* Kva oppgåver fekk Prinsesse Gullsko å gjere når mora var borte?
* Kva utfordringar møtte ho?
* Korfor var faren misfornøgd med Prinsesse Gullsko då ho kom ut til dei i skogen?
* Kva fekk han til å endre meining?

Time 4:

Læraren les høgt medan elevane teiknar.

Forslag til spørsmål:

* Kven er hovudkarakterane i forteljinga?
* Korfor er kyrne så spente når fjøsguten kjem inn for å hente ei bøtte med vatn?
* Kva skjer når kyrne kjem ut av fjøset? Sjå gjerne video av eit kuslepp.[[2]](#footnote-2)
* Korfor ville Dagros gøyme seg?
* Kva fekk Dagros til å tru at gardsfolka ville ta vare på henne og kalven likevel?

Time 5:

Læraren les høgt mens elevane teiknar.

Forslag til spørsmål:

* Korfor tenkjer Ivar at det er så spennande å vere på Budøy?
* Korfor er Torvald så mykje betre enn Ivar i roing, fisking og mange andre ting?
* Kva slags dyr og fisk får vi høyre om i forteljinga?
* Korfor blir det oppstyr når Torvald seier at det er sei i vika?

Kristiansand 2. Mars 2020

**Karl Roberg**

Lærer ved Haumyrheia skole | Kristiansand kommune

**Mobil.:** (+47) 97540812 |

**E-post:**[**karl.sverre.roberg@kristiansand.kommune.no**](mailto:karl.sverre.roberg@kristiansand.kommune.no)

**Besøksadresse:** Haumyrveien 39, 4637 Kristiansand

1. Den 2. mars 2020 er ikkje læreplanen i norsk for barneskulen trykt på nynorsk: <https://www.udir.no/lk20/nor01-06/kompetansemaal-og-vurdering/kv109> [↑](#footnote-ref-1)
2. <https://www.youtube.com/watch?v=MfuXq397xjY> [↑](#footnote-ref-2)